**BABIŠTVO – stari študijski program**

1. **SPLOŠNI PODATKI O PROGRAMU**

***1.1. Naslov***

Visokošolski strokovni študijski program babištvo.

Vrsta programa

Triletni dodiplomski visokošolski strokovni študijski program babištvo za pridobitev visoke strokovne izobrazbe zdravstvene usmeritve.

***1.2. Trajanje študija***

Šest semestrov, oziroma 4600 ur (sektorska direktiva Sveta EU 80/155/EEC) in eno leto absolventskega staža.

***1.3. Temeljni cilji programa***

Visokošolski strokovni študijski program za diplomirane babice temelji na:

* dejavnostih babic, ki jih predpisujejo sektorske direktive EU;
* načelih evropskega visokega šolstva (Bolonjski deklaraciji);
* potrebah populacije ter upošteva sodobne trende razvoja stroke in predvidene potrebe v prihodnosti;
* dosedanjem delu in izkušnjah babic ter drugih zdravstvenih delavcev na obravnavanem področju;
* smernicah Svetovne zdravstvene organizacije o varovanju in pospeševanju zdravja (cilji WHO za 21.stoletje).

Cilji študijskega programa

Diplomant:

1. v celoti razvije svoje osebnostne, izobrazbene in strokovne sposobnosti oz. usvoji pozitivno profesionalno identiteto;
2. se med študijem razvije v samostojnega izvajalca babiške nege, s sposobnostjo empatije in samostojnosti, ki se zaveda odgovornosti svojih odločitev ter dejanj
3. je sposoben delovati po načelih sodobnega babištva, ki poudarja da so nosečnost, porod in poporodno obdobje fiziološka stanja ter upošteva individualnost, partnerski odnos in celosten pristop k posameznemu varovancu in družini;
4. zna ugotavljati potrebe po babiški negi, jo načrtovati, izvajati in vrednotiti;
5. se je v praksi sposoben vključevati v zdravstveni in negovalni tim in delovati na vseh nivojih zdravstvenega varstva;
6. je usposobljen za celosten pristop pri delu z varovanci, razume in zna uporabljati teorijo sistemov;
7. se zaveda zakonske, moralne in etične odgovornosti v poklicnem in privatnem življenju;
8. je usposobljen za opravljanje nalog zdravstvenega vzgojitelja;
9. je seznanjen z novimi spoznanji sorodnih ved (naravoslovnih in humanističnih), ki jih je sposoben uporabiti v povezavi s stroko – babištvom;
10. je informiran o raziskovalnem delu in njegovem pomenu za razvoj babištva;
11. je usposobljen za samoizobraževanje in podiplomsko organizirano izobraževanje in se zaveda pomena permanentnega izobraževanja.

***1.4. Povezanost z drugimi programi***

Samostojni visokošolski strokovni študijski program babištvo oblikuje profil nosilca babištva. Temelji na sektorski direktivi Sveta EU 80/155/EEC -dodatkih A in B. Dodatek A predpisuje teoretično izobraževanje (splošne in specifične predmete za babiško dejavnost), dodatek B pa navaja zahteve glede praktičnega usposabljanja ob ustreznem nadzoru. V programu so upoštevane smernice WHO in ICM, kar je za države članice, med katere sodi tudi Slovenija, obvezujoče.

Vsebine programa se povezujejo s študijskimi programi, ki se izvajajo na Visoki šoli za zdravstvo.

***1.5. Vključevanje programa v kreditni sistem študija***

Evropski sistem transferja kreditov (ECTS - 180 kreditov za triletni študijski program), ki ga priporoča Univerza v Ljubljani in je trenutno v rabi, narekuje ovrednotenje modulov s splošnimi teoretičnimi predmeti, seminarji, vajami in prakso, ki so vključeni v naš študijski program.

***1.6. Način vključevanja programa v mednarodno sodelovanje oziroma v skupni evropski visokošolski prostor***

Visokošolski strokovni študijski program babištvo je primerljiv s strani EU priznanimi študijskimi programi za babice iz naslednjih izobraževalnih ustanov:

* The Robert Gordon University, Aberdeen, Škotska
* De Montfort University, Anglija
* Avstrijski državni program za babice (Avstrijski državni inštitut za zdravje).

Nadaljnji razvoj programa

Za nadaljnji razvoj programa je predvidena stalna primerjava programa z usmeritvami Svetovne zdravstvene organizacije in Mednarodne zveze babic ter sektorskimi direktivami Evropske unije, ki določajo minimalni obseg, vsebino in obliko študija babištvo. Zagotovljena bo stalna primerjava z merljivimi tujimi študijskimi programi.

Mednarodna izmenjava študentov

Izmenjava študentov, ki lahko del prakse opravljajo na ustreznih ustanovah v tujini, že poteka (Socrates Erasmus program in drugi). Enako velja za tuje študente, ki so že in bodo opravljali prakso pri nas pod vodstvom mentorjev iz stroke.

Gostujoči učitelji

V okviru mednarodnega sodelovanja so in bodo v prihodnje občasno povabljeni tuji predavatelji za obogatitev vsebin programa. Namen mednarodnega sodelovanja je predvsem zagotavljanje primerljivosti programa z merili kakovosti študija v ostalih članicah EU.

***1.7. Način samoevalviranja študijskega programa***

Za zagotavljanje in preverjanje kvalitete študijskega programa uporabljamo:

1. vrednotenje programa ob sodelovanju stroke in Univerze (praktični diplomski izpit);
2. mednarodno primerljivost programov;
3. analizo učinkovitosti študija (prehodnost, trajanje študija, število opravljanj posameznih izpitov);
4. evalvacijo študijskega procesa (anketiranje študentov);
5. kolegialno kontrolo (sprotne spremembe);
6. samoevalvacijo (spremljanje kvalitete za svojo lastno dejavnost).

Postopki samoevalviranja programov so usklajeni s statutom Univerze v Ljubljani in priporočili “Komisije za kvaliteto visokega šolstva”.

***1.8. Raziskovalne oziroma strokovne podlage za izvedbo programa***

Visoka šola za zdravstvo izvaja študijski program za izobraževanje diplomiranih babic od študijskega leta 1996/97. Vsi izvajalci študijskega programa so habilitirani visokošolski učitelji oz. strokovni sodelavci in imenovani v naslov raziskovalca ter vključeni v Raziskovalni inštitut Visoke šole za zdravstvo, Univerza v Ljubljani. Ugotovitve obstoječih raziskav so sproti vključene v vsebine študijskih programov.

***1.11. Kadrovske zahteve***

Predmete bodo izvajali habilitirani visokošolski učitelji in strokovni sodelavci, na sistemiziranih delovnih mestih Visoke šole za zdravstvo in drugih članicah Univerze v Ljubljani; prakso pa strokovnjaki s področja antenatalnega, perinatalnega in postnatalnega zdravstvenega varstva v zdravstvenih zavodih v Ljubljani.

***1.12. Materialni pogoji za izvedbo študijskega programa***

Študijski program (predavanja, seminarji, seminarske vaje), izvajamo v prostorih Visoke šole za zdravstvo in najetih predavalnicah v Ljubljani. Klinične vaje izvajamo v učnih bazah zdravstvenih zavodov v Ljubljani. To so Klinični center - Ginekološka klinika, Zdravstveni dom in drugi. V omenjenih zavodih bo potekala tudi praksa po programu, ki ga bo razpisovala in usklajevala z izvajalci prakse, Visoka šola za zdravstvo.

Prostori so opremljeni s sodobnimi učnimi pripomočki.

***1.13. Viri financiranja***

Redni študij bomo financirali iz sredstev proračuna Republike Slovenije, izredni študij pa študenti sami.

***1.14. Obseg vpisa v program***

Trideset študentov rednega študija.

Trideset študentov izrednega študija ob izkazanih kadrovskih potrebah in sočasnih materialnih možnostih za kvalitetno izvedbo programa (predavalnice, učitelji).

***1.15. Možnosti zaposlitve diplomantov***

Potrebe po diplomiranih babicah/babičarjih so že desetletje izredno velike. Možnosti zaposlovanja so številne, saj se lahko zaposlujejo v:

1. bolnišnicah
2. zdravstvenih domovih - dispanzerjih, posvetovalnicah, splošnih in

specialističnih ambulantah, patronažni dejavnosti...

1. zavodih za zdravstveno varstvo
2. zdraviliščih
3. reševalnih službah
4. humanitarnih organizacijah
5. zasebni zdravstveni praksi
6. šolah za starše.
7. **PODATKI O PREDMETNIKU**

V predmetniku so navedeni moduli s predmeti, s področji prakse in druge sestavine učnega načrta ter obseg in oblike vzgojnoizobraževalnega dela pri posameznih predmetih. Iz predmetnika je razvidna letna obremenitev študentov z organiziranim delom, pri čemer je upoštevan z zakonom določen obseg - 6x375 ur (predavanja, seminarji, vaje) + praksa.

Za izredni študij sprejme senat šole izvedbeni predmetnik, za vsako študijsko generacijo posebej. Izvedbenega predmetnika ne pojmujemo kot alternativni predmetnik, temveč kot možnost, da se izvedba predmetnika uskladi s pogoji šole ter delovnimi in življenjskimi izkušnjami študentov. S tem je zagotovljena kvaliteta vzgojnoizobraževalnega dela in so dani optimalni pogoji za uspešno delo študentov in delavcev, ki program izvajajo.

***2.1. Skupno število predmetov***

Študijski program obsega 16 modulov, skupno število predmetov je 45.

V prvem letniku študijski program daje prednost bazičnim predmetom (Anatomija, Fiziologija, Patologija, Mikrobiologija s parazitologijo in drugi), ki so podlaga za razumevanje strokovnih predmetov.

Študijski program poudarja predmete: Babiško nego I, II in III, Porodništvo, Ginekologijo in Neonatologijo, Promocijo zdravja in vzgojo za zdravje s spolno vzgojo, Babiško nego otroka matere in družine, Patronažno in dispanzersko varstvo in druge.

Glede na potrebe babištva sta v študijski program vključena predmeta Supervizija in Uvod v osebnostni razvoj.

Predmet Športna vzgoja ni vključen v skupno število predmetov in ni upoštevan v končnem seštevku celotnega študijskega programa.

Tudi diferencialni program za udeležence izobraževanja, ki niso zaključili srednje zdravstvene šole in obsega 80 ur vaj v simuliranih pogojih bolnišnice (kabinet), ni vključen v seštevek ur.

***2.2 Predmetnik***

TABELA 1, 2 in 3: Modulnik - predmetnik študijskega programa babištva:

letno in celotno število ur in vključenost predmetov v strukturo programa.

**MODULNIK – PREDMETNIK 1. LETNIK**

|  |  |  |  |
| --- | --- | --- | --- |
| **MODUL** | **SEMESTER** | **Skupaj** | **Krediti** |
| Predmet, področje vajin praksa | **ZIMSKI** | **LETNI** |
| **p** | **sem** | **v** | **pr** | **p** | **sem** | **v** | **pr** |
|  | **1545** | **60** |
| **BABIŠTVO IN BABIŠKA PRAKSA I** |   |   |   |   |   |   |  |   |   | **18** |
| **B**abiška nega I | 60 |  |  |  | 40 |  |  |  | 100 |  |
| **U**vod v klinične vaje |  |  | 40 |  |  |  |  |  | 40 |  |
| **A**mbulantna dejavnost za fiziološko nosečnost \* |  |  |  |  |  |  |  | **160** | 160 |  |
| **S**trokovni praktikum I \* |  |  |  |  |  |  |  | **160** | 160 |  |
| **BIOLOŠKE ZNANOSTI V BABIŠTVU** |  |  |  |  |  |  |  |  |  | **14** |
| **A**natomija z embriologijo | 30 |  | 15 |  |  |  |  |  | 45 |  |
| **F**iziologija | 30 |  | 15 |  |  |  |  |  | 45 |  |
| **P**atologija | 30 |  |  |  |  |  |  |  | 30 |  |
| **K**linična propedevtika in diagnostični laboratorij |  |  |  |  | 35 |  | 35 |  | 70 |  |
| **M**ikrobiologija s parazitologijo | 25 |  |  |  |  |  | 20 |  | 45 |  |
| **B**iofizika z ergonomijo |  |  |  |  | 25 |  | 20 |  | 45 |  |
| **B**iokemija |  |  |  |  | 25 |  | 25 |  | 50 |  |
| **F**armakologija |  |  |  |  | 30 |  |  |  | 30 |  |
| **R**adiološke in ostale preiskovalne metode v babištvu |  |  |  |  | 10 |  |  |  | 10 |  |
| **ZDRAVJE ŽENSK IN OTROK I** |  |  |  |  |  |  |  |  |  | **16** |
| **N**eonatologija |  |  |  |  | 35 |  |  |  | 35 |  |
| **Š**ola za starše I \* |  |  |  | **20** |  |  |  |  | 20 |  |
| **P**orodništvo | 40 |  |  |  |  |  |  |  | 40 |  |
| **B**abiška nega porodnic v porodnem bloku I \*\*  |  |  | 25 | **120** |  |  |  |  | 145 |  |
| **G**inekologija | 20 |  |  |  |  |  |  |  | 20 |  |
| **B**abiška nega ginekoloških varovank |  |  | 25 | **120** |  |  |  |  | 145 |  |
| **RAZISKOVANJE V BABIŠTVU** |  |  |  |  |  |  |  |  |  | **8** |
| **B**iostatistika v babištvu |  |  |  |  | 20 |  | 20 |  | 40 |  |
| **U**vod v raziskovalno delo |  |  |  |  | 30 | 30 |  |  | 60 |  |
| **R**ačunalništvo in informatika |  |  |  |  | 20 |  | 30 |  | 50 |  |
| **T**uj jezik |  |  |  |  |  | 50 |  |  | 50 |  |
| **REFLEKSIJA V BABIŠTVU I** |  |  |  |  |  |  |  |  |  | **3** |
| **F**ilozofija v babištvu |  |  |  |  | 20 |  |  |  | 20 |  |
| **P**rofesionalna etika | 30 | 30 |  |  |  |  |  |  | 60 |  |
| **SPECIALNE POTREBE VAROVANCEV V BABIŠTVU I** |  |  |  |  |  |  |  |  |  | **1** |
| **I**zbrane teme iz interne medicine  |  |  |  |  | 20 |  |  |  | 20 |  |
| **I**zbrane teme iz infekcijskih bolezni | 10 |  |  |  |  |  |  |  | 10 |  |
| **Število ur** | **275** | **30** | **120** | **260** | **310** | **80** | **150** | **320** | **1545** |  |

Športna vzgoja: 60 ur

Diferencialni program iz Osnov zdravstvene in babiške nege, ki niso osvojili tega znanja v srednješolskem izobraževanju

Okrajšave: **p** – predmet; **sem** – seminar; **v** – vaje; **pr** – praksa

**MODULNIK - PREDMETNIK 2. LETNIK**

|  |  |  |  |
| --- | --- | --- | --- |
| **MODUL** | **SEMESTER** | **Skupaj** | **Krediti** |
| Predmet, področje vajin praksa | **ZIMSKI** | **LETNI** |
| **p** | **sem** | **v** | **pr** | **p** | **sem** | **v** | **pr** |
|  | **1595** | **60** |
| **BABIŠTVO IN BABIŠKA****PRAKSA II** |  |  |  |  |  |  |  |  |  | **9** |
| **B**abiška nega II | **50** | **20** |  |  |  |  |  |  | 70 |  |
| **S**trokovni praktikum II \*\*\* + ++ |  |  |  |  |  |  |  | **160** | 160 |  |
| **REFLEKSIJA V BABIŠTVU II** |  |  |  |  |  |  |  |  |  | **3** |
| **S**upervizija | **20** |  | **30** |  |  |  |  |  | 50 |  |
| **U**vod v osebnostni razvoj |  |  |  |  | **30** |  |  |  | 30 |  |
| **SPECIALNE POTREBE** **VAROVANCEV V BABIŠTVU II** |  |  |  |  |  |  |  |  |  | **1** |
| **I**zbrane teme iz nevrologije | **10** |  |  |  |  |  |  |  | 10 |  |
| **I**zbrane teme iz dermatovenerologije | **10** |  |  |  |  |  |  |  | 10 |  |
| **ZDRAVJE ŽENSK IN OTROK II** |  |  |  |  |  |  |  |  |  | **42** |
| **P**ediatrija | **25** |  |  |  |  |  |  |  | 25 |  |
| **B**abiška nega otroka po kirurškem posegu × |  |  |  |  |  |  |  | **80** | 80 |  |
| **N**ačrtovanje družine, spremljanjenosečnosti, vodenje poroda in poporodnega obdobja | **50** |  |  |  |  |  |  |  | 50 |  |
| **B**abiška nega porodnic v porodnem bloku II \*\* + |  |  |  | **160** |  |  |  |  | 160 |  |
| **A**mbulantna dejavnost za patološko nosečnost +++ |  |  |  | **120** |  |  |  |  | 120 |  |
| **B**abiška nega žensk z rizično nosečnostjo +++ |  |  | **25** | **120** |  |  |  |  | 145 |  |
| **B**abiška nega otročnic in novorojenčkov ° |  |  |  |  |  |  | **25** | **160** | 185 |  |
| **V**arovanje reproduktivnega zdravja | **20** |  |  |  |  |  |  |  | 20 |  |
| **B**abiška nega varovank s patološkimi stanji v ginekologiji °°° |  |  | **25** | **120** |  |  |  |  | 145 |  |
| **B**abiška nega otroka, matere in družine | **40** |  |  |  | **20** |  |  |  | 60 |  |
| **B**abiška nega novorojenčkov s posebnimi potrebami °° |  |  | **25** | **120** |  |  |  |  | 145 |  |
| **PROMOCIJA ZDRAVJA V BABIŠTVU**  |  |  |  |  |  |  |  |  |  | **5** |
| **P**romocija zdravja in vzgoja za zdravje, spolna vzgoja | **20** |  |  |  | **20** | **20** | **30** |  | 90 |  |
| **S**ocialna medicina |  |  |  |  | **20** |  | **20** |  | 40 |  |
| **Število ur** | **245** | **20** | **105** | **640** | **90** | **20** | **75** | **400** | **1595** |  |

Okrajšave: **p** – predmet; **sem** – seminar; **v** – vaje; **pr** - praksa

**MODULNIK - PREDMETNIK 3. LETNIK**

|  |  |  |  |
| --- | --- | --- | --- |
| **MODUL** | **SEMESTER** | **Skupaj** | **Krediti** |
| Predmet, področje vajin praksa | **ZIMSKI** | **LETNI** |
| **p** | **sem** | **v** | **pr** | **p** | **sem** | **v** | **pr** |
|  | **1460** | **60** |
| **BABIŠTVO IN BAB. PRAKSA III** |  |  |  |  |  |  |  |  |   | **24** |
| **B**abiška nega III | **30** |  |  |  | **20** |  |  | **40** | 90 |  |
| **S**eksologija |  |  |  |  | **20** |  |  |  | 20 |  |
| **B**abiška nega porodnic v porodnem bloku III \*\*\* + ++ °°° |  |  |  | **160** |  |  |  |  | 160 |  |
| **Š**ola za starše II \* |  |  |  | **30** |  |  |  |  | 30 |  |
| **I**nteresno področje |  |  | **100** |  |  |  |  |  | 100 |  |
| **S**trokovni praktikum III ° |  |  |  |  |  |  |  | **160** | 160 |  |
| **SPECIALNE POTREBE** **VAROVANCEV V BABIŠTVU III** |  |  |  |  |  |  |  |  |  | **5** |
| **I**zbrane teme iz kirurgije ++ × | **15** |  |  |  |  |  |  |  | 15 |  |
| **I**zbrane teme iz travmatologije in prva pomoč |  |  |  |  | **15** |  | **30** |  | 45 |  |
| **I**zbrane teme iz otorinolaringologije | **10** |  |  |  |  |  |  |  | 10 |  |
| **I**zbrane teme iz okulistike | **10** |  |  |  |  |  |  |  | 10 |  |
| **I**zbrane teme iz ortopedije | **10** |  |  |  |  |  |  |  | 10 |  |
| **Z**dravstveno varstvo v izjemnih razmerah |  | **30** |  |  |  |  |  |  | 30 |  |
| **VAROVANJE ZDRAVJA V BABIŠTVU** |  |  |  |  |  |  |  |  |  | **5** |
| **H**igiena z osnovami ekologije |  |  |  |  | **25** |  | **25** |  | 50 |  |
| **P**rehrana |  |  |  |  | **30** |  | **50** |  | 80 |  |
| **ORGANIZACIJA IN ZAKONSKA PODLAGA V BABIŠTVU** |  |  |  |  |  |  |  |  |  | **19** |
| **O**rganizacija v babištvu |  |  |  |  | **30** | **30** |  |  | 60 |  |
| **U**stavna ureditev z zdravstveno,socialno in delovno zakonodajo, pravno varstvo matere in otroka |  |  |  |  | **25** |  |  |  | 25 |  |
| **S**ocialno delo v babištvu |  |  |  |  | **10** |  |  |  | 10 |  |
| **P**atronažno in dispanzersko varstvo \* ° | **30** |  | **20** | **180** |  |  |  | **160** | 390 |  |
| **PSIHOSOC. VIDIKI BABIŠTVA** |  |  |  |  |  |  |  |  |  | **7** |
| **S**ociologija rodnosti in rojevanja | **40** | **20** |  |  |  | **20** |  |  | 80 |  |
| **P**sihologija v babištvu |  |  |  |  | **30** | **15** |  |  | 45 |  |
| **I**ntervizija  |  |  | **20** |  |  |  |  |  | 20 |  |
| **M**entalno zdravje |  |  |  |  | **20** |  |  |  | 20 |  |
| **Število ur** | **145** | **50** | **140** | **370** | **225** | **65** | **105** | **360** | **1460** |  |

Okrajšave: **p** – predmet; **sem** – seminar; **v** – vaje; **pr** - praksa

**Strokovni praktikum I** pokriva področje predporodnega zdravstvenega varstva.

**Strokovni praktikum II** pokriva področje obporodnega zdravstvenega varstva.

**Strokovni praktikum III** pokriva področje poporodnega zdravstvenega varstva.

**Celoten študijski program obsega 4.600 ur.**

**Predavanj: 1.290 ur Seminarjev: 265 ur**

**Vaj: 695 ur Prakse: 2.350 ur**

**2.2.1. Zahteve sektorske direktive (80/155/EEC; Dodatek B), glede kliničnega in praktičnega usposabljanja, so upoštevane v študijskem programu**:

\* Svetovanje nosečnicam vključno s 100 prenatalnimi pregledi (1. točka)

\*\* Babiška nega in vodstvo vsaj 40 žensk med porodom (2. točka)

\*\*\* Študent mora izvesti vsaj 40 porodov. V kolikor ta številka ni dosežena zaradi pomanjkanja porodnic, se lahko obvezno število porodov zniža na 30 s tem, da študent pri nadaljnjih 20 porodih aktivno sodeluje - asistira (3. točka)

+ Aktivno sodeluje - asistira pri medeničnih porodih. Kjer to ni možno zaradi pomanjkanja takih porodov, je lahko situacija simulirana (4. točka)

++ Izvedba epiziotomije in uvajanje v šivanje epiziotomijske rane ter manjših ruptur. Uvajanje naj se sestoji iz teoretičnega znanja ter praktičnega pouka. V kolikor res ni mogoče drugače, se lahko učenje šivanja uči v simulirani situaciji (5. točka)

+++ Babiška nega in vodstvo 40 rizičnih nosečnic ali porodnic ali otročnic (6. točka)

° Babiška nega in nadzor s pregledom najmanj 100 otročnic in zdravih novorojenčkov (7. točka)

°° Opazovanje in babiška nega novorojenčkov s posebnimi potrebami, vključno s prezgodaj rojenimi, prenošenimi, zahiranimi ter bolnimi (8. točka)

°°° Babiška nega žensk s patološkimi stanji v ginekologiji in porodništvu (9. točka)

× Uvajanje v babiško nego na področju medicine in kirurgije. Uvajanje naj zajema teoretično znanje ter praktični pouk (10. točka)

***2.3. Razmerje predavanj, seminarjev in vaj***

Celoten študijski program obsega: 4.600 ur

Predavanj: 1.290 ur, kar je 28,04 % od skupnega števila ur

Seminarjev: 265 ur, kar je 5,76 % od skupnega števila ur

Vaj: 695 ur, kar je 15,11% od skupnega števila ur

Prakse: 2.350 ur, kar je 51,09 % od skupnega števila ur

**Skupaj: 4.600 ur ........ 100 %**

***2.4. Delež prakse v študijskem programu in način njene izvedbe***

V študijskem programu je praksa opredeljena kot 40 urna tedenska obveznost, ki se izvede v času študija in absoventskega staža, na strokovnih področjih, navedenih v modulniku – predmeniku. Organizira se v skladu z dogovorom z zdravstvenimi ustanovami in določili sektorske direktive 80/155/ EEC; Dodatek B, ki predpisuje obveznosti praktičnega in kliničnega usposabljanja.

Prakso vodijo strokovnjaki iz zdravstvenih ustanov (dodatno usposobljeni). Klinične vaje, ki predstavljajo uvod v prakso, pa vodijo habilitirani visokošolski učitelji in strokovni sodelavci z Visoke šole za zdravstvo. Subjekt dela so varovanci, zato je interpersonalna komunikacija, za katero se usposabljajo študenti, ob vključevanju na posamezna področja prakse izredno pomembna. Naloga visokošolskih učiteljev in strokovnih sodelavcev z Visoke šole za zdravstvo je, da s svojim pristopom poudarijo human odnos do varovancev in celosten pristop.

Praksa je ovrednotena v okviru modulov – 2350 ur, kar je 90 ECTS.

**3. POGOJI ZA VPIS**

V Visokošolski strokovni študijski program babištvo se lahko vpišejo dijaki z zaključnim izpitom, poklicno maturo ali maturo v kateremkoli štiriletnem srednješolskem programu.

**4. POGOJI ZA NAPREDOVANJE**

***4.1. Napredovanje v višji letnik***

Študent se lahko vpiše v drugi letnik, če mu manjka pet izpitov iz predmetnika prvega letnika.

Obvezno mora opraviti izpit Babiška nega I, izpit iz Anatomije z embriologijo in Fiziologije, Mikrobiologije s parazitologijo, Profesionalne etike in Porodništva.

Opraviti mora vse vaje in prakso na katero je bil razpisan.

Študent se lahko vpiše v tretji letnik, če je opravil vse obveznosti prvega letnika in osem izpitov iz predmetnika drugega letnika.

Opraviti mora vse vaje in prakso na katero je bil razpisan.

Izredno uspešni študenti imajo možnost hitrejšega napredovanja, o čemer odloča na prošnjo študenta, ustrezni organi šole.